**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2023 M. RUGSĖJO 28 D. SPRENDIMO NR. T1-264 „DĖL PLUNGĖS RAJONO SAVIVALDYBĖS APLINKOS MONITORINGO 2024–2029 METŲ PROGRAMOS PATVIRTINIMO“ PAKEITIMO**

2024 m. vasario 8 d. Nr. T1-

Plungė

Plungės rajono savivaldybės taryba n u s p r e n d ž i a:

Pakeisti Plungės rajono savivaldybės aplinkos monitoringo 2024–2029 metų programą, patvirtintą Plungės rajono savivaldybės tarybos 2023 m. rugsėjo 28 d. sprendimu Nr. T1-264 „Dėl Plungės rajono savivaldybės aplinkos monitoringo 2024–2029 metų programos patvirtinimo“ ir išdėstyti ją nauja redakcija (pridedama).

Savivaldybės meras

SUDERINTA:

Savivaldybės tarybos narys Algirdas Pečiulis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

L. e. Vietos ūkio skyriaus vedėjo pareigas Odeta Petkuvienė

Teisės, personalo ir civilinės metrikacijos skyriaus vedėjas Vytautas Tumas

Bendrųjų reikalų skyriaus kalbos tvarkytoja Simona Grigalauskaitė

Sprendimą rengė Vietos ūkio skyriaus vyr. specialistė Roberta Jakumienė

**VIETOS ŪKIO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PLUNGĖS RAJONO SAVIVALDYBĖS TARYBOS 2023 M. RUGSĖJO 28 D. SPRENDIMO NR. T1-264 „DĖL PLUNGĖS RAJONO SAVIVALDYBĖS APLINKOS MONITORINGO 2024–2029 METŲ PROGRAMOS PATVIRTINIMO“ PAKEITIMO“** |
| 2024 m. sausio 18 d.  Plungė |

**1. Parengto sprendimo projekto tikslai, uždaviniai.**

Pakeisti Plungės rajono savivaldybės aplinkos monitoringo 2024–2029 metų programą, patvirtintą Plungės rajono savivaldybės tarybos 2023 m. rugsėjo 28 d. sprendimu Nr. T1-264 „Dėl Plungės rajono savivaldybės aplinkos monitoringo 2024–2029 metų programos patvirtinimo“ ir išdėstyti ją nauja redakcija.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Pakeisti Plungės rajono savivaldybės aplinkos monitoringo 2024–2029 metų programą (toliau – Monitoringo programa).

**3. Kodėl būtina priimti sprendimą, kokių pozityvių rezultatų laukiama.** Lietuvos Respublikos vietos savivaldos įstatymo 6 straipsnio 28 punkte nustatyta savivaldybių savarankiškoji funkcija – aplinkos kokybės gerinimas ir apsauga, aplinkos monitoringas. Savivaldybių aplinkos monitoringas vykdomas siekiant gauti išsamią informaciją apie savivaldybių teritorijų gamtinės aplinkos būklę, planuoti ir įgyvendinti vietines aplinkosaugos priemones ir užtikrinti tinkamą gamtinės aplinkos kokybę. Lietuvos Respublikos aplinkos monitoringo įstatymo 8 straipsnio 3 dalyje nustatyta, kad savivaldybių aplinkos monitoringo programa turi būti suderinta su Aplinkos ministerija arba jos įgaliota institucija ir patvirtinta savivaldybės tarybos.

Monitoringo programos pakeitimas inicijuotas atsižvelgiant į tai, kad Plungės rajono savivaldybės administracija gavo Telšių regiono plėtros tarybos 2023 m. rugpjūčio 10 d. raštu Nr. S-132 „Dėl projektinių pasiūlymų teikimo 2022–2030 m. regioninėms pažangos priemonėms įgyvendinti“ atsiųstą kvietimą pateikti pasiūlymus Savivaldybės projektų įtraukimui į Regiono plėtros planą, pagal regioninės pažangos priemonę „Stiprinti savivaldybių aplinkos oro monitoringą“. Regioninės pažangos priemonės Nr. 02-001-06-11-02 (RE) „Stiprinti savivaldybių aplinkos oro monitoringą“ gairių, patvirtintų Lietuvos Respublikos aplinkos ministro 2023 m. rugpjūčio 4 d. įsakymu Nr. D1-272 „Dėl regioninės pažangos priemonės Nr. 02-001-06-11-02 (RE) „Stiprinti savivaldybių aplinkos oro monitoringą“ finansavimo gairių patvirtinimo“ (toliau – Gairės) nustatyta išankstinė sąlyga: „Savivaldybės tarybos patvirtinta Bendrųjų savivaldybių aplinkos monitoringo nuostatų reikalavimus atitinkanti savivaldybės aplinkos (oro) monitoringo programa kietųjų dalelių KD2,5 koncentracijos aplinkos ore matavimams ir kitų oro teršalų (kai reikia) koncentracijos aplinkos ore matavimams, su Aplinkos apsaugos agentūros derinimo išvada, kad matavimų, atliktų pagal programoje kietųjų dalelių KD2.5 matavimams nustatytas sąlygas duomenys bus tinkami naudoti valstybinio aplinkos monitoringo tikslams“. Pažymime, kad šiuo metu patvirtinta Monitoringo programa neatitinka Gairėse numatytų sąlygų ir duomenis pagal šią programą nėra tinkami naudoti valstybinio aplinkos monitoringo tikslams.

Monitoringo programoje koreguota tik aplinkos oro monitoringo dalis atitinkamai taip, kad atitiktų finansavimo Gairėse nustatytas išankstines sąlygas ir, kad Plungės rajono savivaldybės administracija galėtų pateikti projektinį pasiūlymą šiai regioninei pažangos priemonei įgyvendinti.

**4. Lėšų poreikis ir finansavimo šaltiniai.** Nėra.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Monitoringo programos lyginamasis variantas pridedamas (naujai įvestas turinys pažymėtas žalia spalva).

**7. Sprendimo projekto antikorupcinis vertinimas.**

Korupcijos pasireiškimo tikimybių nėra, vertinimas neatliekamas.

**8. Nurodyti, kieno iniciatyva sprendimo projektas yra parengtas.**

Plungės rajono savivaldybės administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Patvirtintas sprendimas bus paskelbtas Teisės aktų registre ir Plungės rajono savivaldybės interneto svetainėje [www.plunge.lt](http://www.plunge.lt).

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Įgyvendintos Lietuvos Respublikos aplinkos monitoringo įstatymo 8 straipsnio 3 dalies nuostatos* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Gaunama informacija apie aplinkos būklę* | *Nenumatomas* |
| *Administracinei naštai* | *Nenumatomas* | *Prisideda Monitoringo programos vykdymo administravimas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Vietos ūkio skyriaus vyriausioji specialistė Roberta Jakumienė